NaiveNeuron/SloPal huggingface dataset:
Maďarič, Marek, poslanec NR SR (2011-05-18):
Ďakujem pekne za slovo. Pán poslanec Dostál, myslím, že my tu nehovoríme o neistote v nejakom metafyzickom význame. Samozrejme, že neistota je podstatou života, nič nie je isté, všetko môže byť inak, s tým s vami súhlasím. Ale my sa tu snáď bavíme o spoločnosti, o civilizovanej spoločnosti, ktorá nie je džungľou a ktorá sa snáď snaží organizovať tak, aby bola súdržná a aby tento cieľ dosiahla, tak musí mieru sociálnej neistoty distribuovať rovnovážne, aj trhovej neistoty, rovnovážne medzi zamestnancov a zamestnávateľov, a to rovnovážne v tomto prípade znamená, že poskytuje nejakú mieru istoty a ochrany tým slabším, to znamená zamestnancom. A my chápeme v tomto zmysle sociálne práva ako niečo, čo prirodzene vyrastá z práv občianskych, z práv politických, a tá civilizácia postupuje ďalej a dáva nejaké práva sociálne. A ja mám z vašich vystúpení, aj konkrétne z vášho, pocit, že vy tie sociálne práva vnímate ako nejaký apendix, ako slepú uličku, že teda toto dajme preč, zostaňme len na tých právach politických, občianskych a v tom zmysle sociálnom nech sa každý postará sám o seba ako v džungli. To je naozaj ten ideový, ideologický rozdiel medzi nami, a teda musím v tomto zmysle súhlasiť v tom, kde ste na mňa nadviazali, že toto je naozaj aj zápas symbolický, ale aj faktický, našich pohľadov na to, ako má byť organizovaná spoločnosť.
Grendel, Gábor, podpredseda NR SR (2021-04-01):
Pán poslanec, poprosím vás...
Hort, Milan, podpredseda NR SR (2011-06-02):
Vážené panie poslankyne, vážení páni poslanci, vítam vás na popoludňajšom rokovaní Národnej rady. Pristúpime k hodine otázok , ako to vždy vo štvrtok ukladá zákon o rokovacom poriadku, ktorú týmto otváram. Poslanci písomne položili dovčera do 12.00 hodiny celkom 20 otázok na predsedníčku vlády a 22 na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Vítam na rokovaní Národnej rady predsedníčku vlády pani Ivetu Radičovú a prosím ju, aby oznámila, kto z členov vlády bude odpovedať na otázky za neprítomných členov vlády. Samozrejme, vítam aj ostatných členov vlády. Pani predsedníčka, nech sa páči.
Danko, Andrej, podpredseda NR SR (2024-01-09):
Pán poslanec Dvořák.
Šimečka, Michal, podpredseda NR SR (2023-12-13):
Ďakujem veľmi pekne. A ďalší vystúpi pán poslanec Janckulík.
Blanár, Juraj, podpredseda NR SR (2021-11-04):
Páni poslanci, vidím, že sa stráca koncentrácia, tak poprosím vás, nechajte dohovoriť pána poslanca. Máte možnosť s faktickou poznámkou reagovať na to. (Reakcie z pléna.)
Blanár, Juraj, podpredseda NR SR (2021-05-06):
Ďalšiu faktickú poznámku má pripravenú pán poslanec Stanislav Mizík, nech sa páči.
Kadúc, Miroslav, poslanec NR SR (2012-06-28):
Ďakujem za slovo. Igor, ja by som ti rád poďakoval za v úvode veľmi vecnú argumentáciu, ktorou si podľa mňa vyvrátil takmer všetky argumenty navrhovateľov, no myslím, že na ten posledný, ktorý bol použitý, si zrejme pozabudol, a vlastne ktorý sa týkal toho, že na súde sa prepierajú intímne veci, ktoré by sa tam prepierať verejne nemali. Ja s tým samozrejme súhlasím, že intímnosti nepatria do rozvodového konania a aby sa prepierali verejne. A práve preto tu máme Občiansky súdny poriadok, konkrétne § 116, ak sa nemýlim, je to ods. 3, ktorý toto zabezpečuje, a v prípade potreby je možné aj v tomto prípade verejnosť vylúčiť. Ďakujem.
Kollár, Boris, predseda NR SR (2021-11-12):
S ďalšou faktickou pán poslanec Benčík, nech sa páči, pán poslanec.
Glenda, Tibor, poslanec NR SR (2014-05-27):
Ďakujem pekne za slovo. Vážený pán predseda, v rozprave nevystúpil žiaden poslanec a neboli podané žiadne pozmeňujúce a doplňujúce návrhy. Preto, pán predseda, dajte, prosím, hlasovať o pozmeňujúcich a doplňujúcich návrhoch zo spoločnej správy o bodoch 1 až 12 spoločne s odporúčaním gestorského výboru schváliť.
V. Veteška, podpredseda NR SR: (2005-06-29):
K. Džupa, poslanec: Ďakujem, pán podpredseda Národnej rady. Pri konštituovaní ods. 9, ktorého sa týka pozmeňujúci návrh pani poslankyne, sme reagovali na oprávnenú požiadavku lekárnikov, ktorí sa právom dožadovali, aby mohli uplatniť svoju kvalifikáciu pri výbere, odporúčaní pre pacienta náhradného generického lieku. Ale musíme brať do úvahy, že za liečbu zodpovedá lekár a museli sme zobrať do úvahy tento fakt liečebný, ale aj právny aspekt celého procesu, pretože ak lekárnik využije svoju kvalifikáciu, vydá náhradný generický liek, preberá, ak neinformuje ošetrujúceho lekára, právnu zodpovednosť za všetko, čo sa môže udiať, povedzme aj v prípade nežiaducich či iných reakcií. A my predsa nemôžeme dovoliť, aby sme zaťažili lekárnikov takouto ťarchou, ktorá môže v budúcnosti viesť nie k jednému, k reťazeniu možných sporov. Na to sme upozorňovali aj prezidenta lekárnickej komory, že právnici len na to čakajú, aby našli zádrapku a aby vyvolali súdne konania. A každý seriózny lekárnik, či to v zákone je, alebo to nie je, ak zamení generikum za iné, ako predpísal ošetrujúci lekár, zavolá tomu lekárovi a tým sa istí. A my sme toto len inštitucionalizovali, že sme to do toho návrhu dali. Myslím si, že aj lekárnici to pochopia. Ďakujem.
Blanár, Juraj, podpredseda NR SR (2021-03-16):
Pani poslankyňa Pleštinská, nech sa páči, s faktickou poznámkou.
R. Kaliňák, poslanec: (2003-07-02):
Z. Martináková, podpredsedníčka NR SR: Nemali ste reagovať na pani poslankyňu Sabolovú, ale na predrečníka. Otváram možnosť hlásiť sa do rozpravy o tomto bode programu ústne. Ešte predtým chce reagovať pán poslanec Kondrót, prosím, aby ste skôr reagovali na to, že chcete vystúpiť. Pán poslanec Kondrót, ešte vám dám slovo. Nech sa páči.
Danko Andrej, podpredseda NR SR (2024-02-27):
Nech sa páči. (Predsedajúci otočil mikrofón smerom k poslancovi Matovičovi.)
P. Paška, predseda NR SR: (2009-04-29):
(Hlasovanie.) 131 prítomných, 41 za, 53 proti, 37 sa zdržalo. Návrh sme neprijali.
Jasaň, Viliam, poslanec NR SR (2013-06-18):
Ďakujem pekne. Vážený pán kolega Matovič, demokraciu ste pošliapali vy vtedy, keď ste mali vládnu väčšinu a neboli ste schopní v tajnej voľbe zvoliť svojho generálneho prokurátora. A po tej voľbe alebo fraške, ako to povedala bývalá pani premiérka, ste vy povedali, že štyria poslanci boli kúpení a dvaja sú vydieraní. Tak preto ste účelovo zmenili, účelovo zmenili formu voľby z tajnej na verejnú. Takže nehovorte vy tu o nejakej demokracii. Hovoríte, že my chceme silou moci niečo dosiahnuť. To nie je sila moci, ale to je vaša neschopnosť. Tú šancu ste mali, no jednoducho ste ju nevyužili, a dokonca ste došli až tak ďaleko, že ste povalili vlastnú vládu. Takže nerozprávajte tu vy niečo o nejakej demokracii, lebo z vašich úst to naozaj neznie vôbec, ale vôbec seriózne. Ďakujem. (Potlesk.)
Danko, Andrej, predseda NR SR (2019-04-02):
Pani poslankyňa Smolíková.
Kažimír, Peter, poslanec NR SR (2010-08-05):
Pán poslanec, projekt UNITAS, resp. zjednotenie výberu daní a odvodov, je skvelá vec a ja vám, naozaj, budem držať palce, ale úplne to myslím vážne, aby ste to stihli v tom termíne, ktorý je teraz naplánovaný do roku 2013. A opakujem, ja som to tu pred chvíľou hovoril, tak prosím, keby ste počúvali rozpravu, ide o reformu inštitúcií. Toto proste nie je len reforma, zmena zákonov, ako to bolo v prípade daňovej reformy. Na daňovej správe pracuje 6-tisíc ľudí, na colnici 4-tisíc, v Sociálnej poisťovni ďalších 6-tisíc. Potom tu máte zdravotné poisťovne, máte tu informatické systémy. Potom je tu obsahová stránka. Je to fakt veľmi, veľmi komplikované. Musím priznať, že aj my sme si mysleli, že stihneme, že sa stihneme pochváliť s reálnymi výsledkami, lenže objektívne tie inštitúcie sú tu v stave 15, 18 rokov, v akom sú po vašom aj našom vládnutí, to je objektívna vec. Tam treba urobiť zásadné zmeny a začať treba pri informatizácii. To znamená, tie systémy sa musia digitalizovať, inak nikdy nevypudíte daňové úniky, nevypudíte tú obštrukciu administratívnu a pod. Takže držím vám palec, ale skúste hovoriť o veciach, ktorým detailne rozumiete. Ja držím palce hlavne ministrovi Mihálovi, aby sa mu to podarilo, lebo teraz bude na jeho strane čo robiť na rezorte práce. Ďakujem.
Blanár, Juraj, podpredseda NR SR (2021-02-03):
Pán poslanec Stredák, s faktickou poznámkou.
Senko, Ján, poslanec NR SR (2014-04-01):
Áno, je to veľký problém v spoločnosti a treba ho riešiť. Treba ale pripomenúť, že nevznikol práve teraz, je dlhodobejší a vinie sa, dá sa povedať, dlhodobo niekoľkými rokmi. Aj ja vo svojom okolí poznám malé firmy, živnostníkov, ktorí si, alebo ktoré si splnili svoje záväzky vo vzťahu k objednávateľovi, a nakoniec ony boli obeťou. Treba naozaj tento problém riešiť a s plnou vážnosťou a serióznosťou k nemu pristupovať, nájsť mechanizmy, ktoré zastavia tieto nepriaznivé trendy, ktoré v spoločnosti vznikli. Na druhej strane viem, že príslušné ministerstvo pracuje na tejto úlohe, a dúfam, že tento návrh nie je pretekom, kto skôr príde s návrhom, najmä ak je to z opozičného tábora. Myslím si, že by bolo nutné konzultovať tento návrh s príslušným ministerstvom, kde verím, že je tím odborníkov, ktorí sa dostatočne, sú dostatočne skúsení, poznajú problém, a verím, že by vznikol v spolupráci jeden dobrý návrh, ktorý by mohol s týmto problémom, čo sa týka aspoň právnej normy, problém v spoločnosti riešiť. Nie je to jednoduché, pripomínam, ale nerobme z tejto problematiky preteky, ale ozaj problém riešme.
Hrnčiar, Andrej, podpredseda NR SR (2019-01-30):
Faktická poznámka – pán poslanec Grendel.
Blanár, Juraj, podpredseda NR SR (2021-12-08):
Pán poslanec Šeliga, môžete reagovať na faktické.
Klus, Martin, poslanec NR SR (2019-04-02):
Ďakujem pekne. Ja oceňujem hlavne konštruktívnu diskusiu, ktorú vedieme na túto tému, a v zásade v mnohom sa zhodujeme, akurát že ja som trošku konzervatívnejší v tomto prípade, čo asi medzi nami znie dosť zvláštne, ale áno, je to tak v tomto konkrétnom, v tejto konkrétnej téme a ja si nemyslím, že liečba šokom je v tomto smere úplne správna, pokiaľ ide o národné témy. Šokujme ľudí na tých miestnych a regionálnych témach, tam si viem predstaviť, že by práve takéto niečo mohlo, mohlo zaúčinkovať omnoho, omnoho viac, ako, ako v prípade, že napríklad vystúpi krajina z Európskej únie a vieme, aké nedozerné škody by to malo. Takže preto si nemyslím, že je dobré urobiť to v duchu laboratórnom na národnej úrovni. A dotknem sa ešte jednej veci, ktorú spomínal pán poslanec v tomto vystúpení, a to sú tie hanebné účasti – 
13-percentná do Európskeho parlamentu, 41-percentná prezident Slovenskej republiky, konkrétne prezidentka, aby som bol presnejší, atď., atď., mohli by sme takto pokračovať. Opäť raz sa pýtam, prečo sme tieto voľby nepospájali? Ja som navrhoval, aby druhé kolo prezidentských volieb mohlo byť spojené s voľbami do Európskeho parlamentu. Krásne by to vyšlo. Nič tomu nebránilo. Bolo to tu pred tromi mesiacmi. Ako to dopadlo? Ako vždy. Pretože vládna koalícia nepodporí opozičný návrh len preto, lebo je opozičný a len preto, lebo pani ministerka vnútra potrebuje byť mimoriadne alibistická v tejto záležitosti. Mali by sme celkom iné účasti, keby sme trošku používali rozum, akurát že na to nie je v tejto miestnosti vôľa a nezabúdajme aj na to, že by to ušetrilo nemalé množstvo verejných prostriedkov, čo je tiež dôležitá téma aj v súvislosti s referendami, lebo také referendum vôbec nie je jednoduchá a lacná záležitosť.
Dubovcová, Jana, poslankyňa NR SR (2011-03-22):
Pán predsedajúci, prosím, dajte hlasovať o pripomienke pána prezidenta k §151u, je to bez odporúčania gestorského výboru.
P. Hrušovský, podpredseda NR SR: (2001-12-18):
Pýtam sa pána navrhovateľa, či sa chce vyjadriť k rozprave. Nech sa páči. Ľ. Andrassy, poslanec: Ďakujem veľmi pekne. Dámy a páni, chcem poďakovať pánovi poslancovi Binderovi, že urobil aj historický exkurz v historickom vývoji historického mesta Banská Štiavnica. Chcem ho však na druhej strane ubezpečiť, že na tomto zákone sa v prvom rade podieľali predstavitelia miestnej samosprávy, podieľali sa ľudia, ktorí sú svojím životom spätí a spojení so situáciou v tomto meste a z ich poznania, z ich názorov a aj s hľadaním ich myšlienok, ako pomôcť Banskej Štiavnici, vznikol tento zákon. Druhú vec, ktorú by som chcel poznamenať, súhlasím s vami, že základným zrkadlom a základom každého národa je jeho história, jeho kultúra, a preto je aj našou povinnosťou prostredníctvom zákonov podporovať záchranu kultúrnych pamiatok a najmä tých kultúrnych pamiatok, ktoré majú nadregionálny rozmer a majú aj rozmer väčší, ako je európsky, teda celosvetový, a práve Banská Štiavnica, zapísanie aj mesta Bardejov do knihy svetového kultúrneho dedičstva UNESCO je dôkazom toho, že naši predkovia zanechali pamiatky, ktoré sú hodné niesť takýto významný zápis v knihe svetového kultúrneho dedičstva. Ešte jednu poznámku mám k vášmu vystúpeniu. V parlamente nebolo potrebné podávať pozmeňujúci návrh na podporu či už Banskej Štiavnice, Bardejova, Levoče, pretože v návrhu zákona o štátnom rozpočte sa účelovo viažu finančné prostriedky na podporu záchrany a rozvoja územia mesta Banská Štiavnica vo výške 12 mil. Sk, v takej istej výške, ako to bolo minulý rok. Účelovo sa viažu finančné prostriedky aj na Bardejov vo výške 13 mil. Sk, tam je to o 3 mil. Sk viac, ale je to stále viac – a dávame účelové dotácie. Pričom v predchádzajúcom období sa na podporu týchto historických pamiatok účelové dotácie nedávali. Ja verím, že aj program Pro Slovakia pomôže týmto obciam a mestám, aby sa historické pamiatky zveľaďovali. Verím, dámy a páni, že podporíte tento návrh zákona a že vašu podporu dostane aj ďalší zákon, ktorý hovorí o rozvoji územia mesta Bardejov. Ďakujem.
Jakab, Elemér, poslanec NR SR (2010-07-09):
Sľubujem. (Potlesk.)
Hrnčiar, Andrej, podpredseda NR SR (2018-06-12):
Pán poslanec Madej.
Grendel, Gábor, podpredseda NR SR (2021-10-19):
Pán poslanec Marek Kotleba.
Lehotský, Tomáš, poslanec NR SR (2023-03-14):
Ďakujem veľmi pekne. Pán Urban, vy máte ten návrh zákona naštudovaný a ten pozmeňujúci návrh? Pretože ste tu vystúpili s tým, že podporujete pozmeňujúci návrh pani Horváthovej, lebo doktor má mať posledné slovo. To v našom návrhu je definované, že lekár má posledné slovo a má rozhodnúť o tom, že či to, či ten rodič alebo zákonný zástupca tam bude, alebo nie. Ja z tej debaty mám naozaj pocit, že tu každý triafa od boku, ale toto nie je že len zdravotnícka otázka. Vy hovoríte, že mali sme kontaktovať aj lekárov. Jednak s lekármi to bolo diskutované veľmi intenzívne, ale po druhé, a to je veľmi dôležitý dôsledok, Marek, aj pre teba, tejto debaty, že my sa tu v rámci toho pozmeňujúceho návrhu a nášho návrhu, bavíme naozaj o právnej veci, ako to právne čo najlepšie napísať, aby aj tí lekári potom z toho mali osoh a aby aj tí rodičia z toho mali osoh a aby to bolo v poriadku. A, pán Urban, hovoríte, že na onkológii áno, že tie boli postupne budované. Neboli postupne budované, ja som na tých onkológiách bol, keď tam ešte rodičia nemohli ležať a nemohli byť s tými rodinami. Tie nemocnice sú rovnako staré, ako sú staré iks ypsilon ďalších nemocníc. A keby na tých onkológiách nič nebolo, keby to nebolo umožnené, tak tu dneska stojíte a rozprávate o tom, ako to nie je možné. Na onkológiách to funguje, záhada, tak hovoríte, áno, no tak na onkológiách to funguje, lebo tam sa to budovalo postupne, ale nikde inde to nebude fungovať. Keby to fungovalo teraz aj na pediatrii, tak poviete, no tak na pediatrii to funguje, na onkológii to, ale nikde inde to fungovať nebude. No to, jednoducho to nie je pravda.
Ľ. Martinák, poslanec: (2009-04-28):
A ešte jednu vec sa vás chcem spýtať. Už keď ste nevedeli kde kam, tak ste spomenuli, že už vám tam chýba duch modernosti. Tak sa pýtam aký?
Jurinová, Erika, podpredsedníčka NR SR (2014-05-29):
Ďakujem, pán poslanec. Teraz poprosím prihlásenie do rozpravy tých, ktorí chcú nespokojnosť s interpeláciou vyjadriť ústne. Uzatváram možnosť prihlás... Všetci, všetci sú prihlásení? Uzatváram možnosť prihlásiť sa. Takže prihlásení sú pán poslanec Mičovský, pán poslanec Pavol Zajac do rozpravy a ak sa stihne vrátiť niekto na zastupovanie mňa, aj ja som prihlásená. A mám tu ešte požiadavku na, áno, na vyjadrenie pána ministra na interpeláciu, ktorá, ktorá bola už, myslím, na ktorú bola vyjadrená nespokojnosť. Takže najskôr dáme prednosť pánovi ministrovi. Nech sa páči.
Grendel, Gábor, poslanec NR SR (2023-12-13):
Ďakujem pekne za slovo, pán podpredseda. Chcel by som konštruktívne zareagovať na toto vystúpenie pána poslanca. Zdôrazňujem slovo konštruktívne, lebo som sa dočítal, že ak nebudeme vystupovať konštruktívne, vládna koalícia nám na hulváta zoberie možnosť vystupovať v rozprave. Trochu konštruktívnej totality predsa nemôže nového predsedu parlamentu Petra Pellegriniho vyrušovať. Dnes konštruktívne nariadil rokovanie schôdze do polnoci a koaliční poslanci mu to konštruktívne a poslušne odsúhlasili. Nás to určite neodradí, my budeme aj naďalej konštruktívne vystupovať v rozprave, aby sme konštruktívne oddialili rokovanie o zrušení špeciálnej prokuratúry a znížení trestov za korupciu a ekonomické trestné činy, lebo na tom nič konštruktívne nevidíme.
Matovič, Igor, poslanec NR SR (2023-11-22):
... vyjadrovať k tomu, čo uznám za vhodné a hlavne, keď si predsedajúci nerobí svoju robotu... (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2017-04-06):
Na vaše vystúpenie registrujem päť faktických poznámok. Končím možnosť prihlásiť sa s faktickou poznámkou. Pani poslankyňa Blahová.
Pročko, Jozef, poslanec NR SR (2024-06-19):
Ďakujem. Pán poslanec Hlina, dotkli ste sa veľmi závažnej veci, a to je to, že naozaj niektorí, niektorí vysokopostavení činitelia a politici nevedia vydokladovať, odkiaľ zobrali peniaze na majetky, ktoré majú, a je veľmi závažné, že napríklad kandidát na šéfa SIS Gašpar junior mlčí o tom, ako prišiel k luxusnej vile, sa píše v SME-čku. Gašpar má dnes 36 rokov a počas doterajšej kariéry nemal zamestnania, v ktorých by mohol nadštandardne zarobiť. Je veľmi dôležité, aby ľudia, ktorí riadia tento štát a sú na veľmi citlivých miestach, na miestach, kde sa zbierajú informácie, ktoré by mali prispieť k tomu, aby sa občania cítili bezpečne, aby občania mohli povedať: wau, mňa zastupuje človek alebo na vysokopostavenom mieste je človek, ktorý má majetok, ktorý si zarobil poctivo. Takže toto je naozaj téma, ktorú ste otvorili a ktorá je veľmi dôležitá, ale zároveň presne ste povedali vec (povedané so smiechom), ktorá, ja som mal krátky čas, ale určite sa ešte asi prihlásim v rozprave, aby som pani Plevíkovej fakty ešte nejaké povedal, je to, že naozaj súčasná legislatíva umožňuje a kreovanie v tejto legislatíve naozaj viacero možností, ako spraviť míting, ako spraviť protest, ako spraviť rôznu manifestáciu za svoje práva. A keď človek, mne sa strašne páčilo, ako ste povedali, že sú aj pozitívne, aj negatívne protesty. Pozitívny protest, že poďme podporiť toho Roberta Fica a budeme skandovať: Fico, si skvelý, ale môže byť aj negatívny protest, kde budeme skandovať: Fico skončí, dosť bolo, dosť bolo Roberta Fica . Takže to ma veľmi, veľmi zaujalo a kvitujem to.
Ďuriš Nicholsonová, Lucia, podpredsedníčka NR SR (2018-05-24):
Tri faktické poznámky na vaše vystúpenie, pani ministerka. Pani poslankyňa Veronika Remišová, nech sa páči.
Číž, Miroslav, podpredseda NR SR (2015-05-12):
Pán poslanec Kanik, procedurálny návrh? Nie. Takže kolegovia, máme za sebou vystúpenia poslancov prihlásených do rozpravy písomne. Teraz sa pýtam, kto sa hlási do rozpravy ústne? Pán poslanec Kaník, Mihál, Halúz, Švejna. Štyria páni poslanci. Pokiaľ nikto iný, piaty pán poslanec Muňko, pokiaľ nikto iný, uzatváram možnosť prihlásiť sa do rozpravy ústne. A slovo odovzdávam pánovi poslancovi Kaníkovi.
Bugár, Béla, podpredseda NR SR (2017-12-05):
Pani poslankyňa, pani poslankyňa Blahová, nevyrušujte, nevyrušujte!
Karahuta, Jaroslav, poslanec NR SR (2021-03-31):
Ďakujem pekne za slovo. Vážený pán predsedajúci, na základe návrhu štyroch poslaneckých klubov – OĽANO, SME RODINA, SaS a ZA ĽUDÍ – predkladám procedurálny návrh a navrhujem, aby sa tlač č. 363, bod 56 prerokoval dnes 31. 3. po tlači 389. Ďakujem pekne.
Érsek, Árpád, minister dopravy a výstavby SR (2017-09-14):
Ďakujem pekne. Nebola to otázka, len konštatovanie, ďakujem.
Blaha, Ľuboš, podpredseda NR SR (2024-01-24):
Pán poslanec Pročko.
Spišiak, Jaroslav, poslanec NR SR (2024-01-24):
Ďakujem za slovo. Vážený pán poslanec Janckulík, vy ste v úvode svojej reči hovorili, že Trestný poriadok a Trestný zákon sa sústavne novelizuje a táto novela je jedna z najrozšírenejších, najrozsiahlejších a ide sa novelizovať v skrátenom legislatívnom konaní. Čiže nielen toto je je problém, že v skrátenom legislatívnom konaní, ale celý postup je zlý, neštandardný. Trestné právo sa má novelizovať, rekodifikovať, upravovať. Áno, musí sa, lebo kriminalita sa rozvíja, vyvíja, hľadá nové formy, možnosti, ale Policajný zbor má byť ten prvý, ktorý je iniciátorom tých zmien, lebo on ako prvý identifikuje nové formy kriminality, nové formy maskovania kriminality. Zisťuje, že nemá potrebné kompetencie, aby tie nové formy odhaľoval, objasňoval, vyšetroval a tak ďalej. Musí to byť polícia, poťažne prokuratúra, takto to bolo vždy. Ja som bol od ’97. pracovník služby kriminálnej polície na odbore ekonomickej kriminality na prezídiu, vždy sme my identifikovali nové formy podvodov, nové formy korupcie, nové formy ekonomickej trestnej činnosti. Navrhovali sme zmeny, novely, navrhovali sme formu zločineckej skupiny, poťažne sme navrhovali, už, keď som bol zas v ďalších fázach, inštitút spolupracujúceho obvineného, agenta. Vždy to smerovalo k tomu, aby polícia, a teda štát mohol chrániť efektívne občanov. Takto to má byť. Následne to potom advokátska loby, poťažne politika, trochu pomenili, ale schválili. A teraz prvýkrát ide iniciatíva od obhajoby, čiže tie pomyslené váhy justície sa evidentne prekláňajú na váhu zločinu, obhajoby... (Prerušenie vystúpenia časomerom.)
Bašistová, Alena, poslankyňa NR SR (2016-05-24):
Pripomínam, že pokračovanie výboru pre sociálne veci sa uskutoční o 13.00 vo zvyčajných priestoroch. Ďakujem.
T. Cabaj, podpredseda NR SR: (2009-12-10):
Pán poslanec Farkas chce položiť doplňujúcu otázku. Pán poslanec, máte na to dve minúty.
P. Hrušovský, podpredseda NR SR: (2002-04-05):
návrh poslanca Národnej rady Slovenskej republiky Tomáša Galbavého na vydanie zákona, ktorým sa mení a dopĺňa zákon 513/1991 Zb. Obchodný zákonník v znení neskorších predpisov. Nech sa páči, pán poslanec, keby ste uviedli svoj návrh, nech sa páči. Prosím poriadkovú službu, aby... Pán poslanec, nech sa páči. (Hlasy v sále.)
P. Paška, predseda NR SR: (2009-04-28):
(Hlasovanie.) 132 prítomných, 77 za, 53 sa zdržalo, 2 nehlasovali. Body sme schválili.
Danko, Andrej, podpredseda NR SR (2024-09-20):
Pán poslanec Horecký.
O. Nachtmannová, poslankyňa: (2008-05-15):
Cieľom predkladaného návrhu zákona je zrušiť ustanovenie, konkrétne § 100 ods. 11, na základe ktorého majú orgány sociálnoprávnej ochrany detí a sociálnej kurately zabezpečiť a utvoriť v termíne do 30. júna 2008 podmienky na prechod školských zariadení, v ktorých sa vykonáva rozhodnutie súdu, do zriaďovateľskej pôsobnosti určených orgánov sociálnoprávnej ochrany detí a sociálnej kurately. Ustanovená zmena zriaďovateľskej pôsobnosti sa týka reedukačných domovov, v súčasnosti patriacich do pôsobnosti rezortu školstva, ktoré zabezpečujú výchovu a vzdelávanie deťom v nich umiestnených na základe rozhodnutia súdu alebo na základe žiadosti zákonného zástupcu, zameranú na ich prevýchovu. Návrh legislatívnej zmeny vedúcej k zachovaniu pôvodnej zriaďovateľskej pôsobnosti voči uvedeným školským zariadeniam vyplýva z prehodnotenia ich poslania. Zachovanie status quo, z odborného hľadiska týmto sa sleduje zachovanie jednotného terapeutického reedukačného postupu, ktorý je neoddeliteľnou súčasťou výchovno-vzdelávacieho procesu, ale aj voľnočasových aktivít detí. Ďakujem za pozornosť.
Grendel, Gábor, podpredseda NR SR (2020-12-08):
Pán poslanec Viskupič.
M. Hort, podpredseda NR SR: (2009-06-23):
A teraz poprosím  povereného člena výboru pre kultúru a médiá pána poslanca Gyulu Bárdosa, aby informoval Národnú radu o výsledku prerokovania správy vo výbore. Pán spravodajca, nech sa páči.
Grendel, Gábor, podpredseda NR SR (2023-03-23):
Pán poslanec sa hlási s doplňujúcou otázkou, nech sa páči.
Blaha, Ľuboš, podpredseda NR SR (2024-05-10):
Pán poslanec Ivan Hazucha.
Krajčí, Marek, poslanec NR SR (2016-11-28):
Ďakujem pekne. Pán poslanec, ďakujem. Ako dotiahli ste to ešte ďalej, ako som chcel ja pomáhať. Určite súhlasím. Jednu vec, čo by som ale chcel upozorniť, je, že ten zákon definuje, že za bezpečnosť potravín po uplynutí dátumu minimálnej trvanlivosti do ich odovzdania charitatívnej organizácie zodpovedá ten, kto jej ich poskytuje bezodplatným prevodom, čo znamená, že tá organizácia, ten obchodný reťazec buď ich dá, tie potraviny, keď chce si byť ako istý, predtým, ako dátum minimálnej trvanlivosti skončí, alebo keď ich dá aj po tomto dátume a tým pádom si ich bude môcť odpísať, tak vlastne garantuje za to, že tá potravina bola správne uskladnená a je teda v bezvadnom alebo teda bezpečnom stave. Tiež rozumiem, čo ste povedali o druhej kategórii, ale to som presne hovoril, že ten test Asociácie slovenských spotrebiteľov ukázal, že potraviny po dátume minimálnej trvanlivosti si môžu zachovať svoju kvalitu dokonca aj tri mesiace po uplynutí lehoty minimálnej trvanlivosti. A tu by som chcel len teda garantovať, že tie potraviny tým pádom boli rovnako kvalitné, ako, ako, ako do tohto dátumu, a ide nám tu predsa o to, aby sa nevyhadzovali dobré, kvalitné potraviny, ktoré sú vedecky bezpečné aj po tomto dátume, a mohli ich teda charitatívne organizácie použiť pre núdznych ľudí v našej krajine. Samozrejme, bolo by výborné, keby napríklad ako v Čechách bol i na týchto potravinách ďalší dátum, a to je „dátum použiteľnosti do“, vtedy by ten výrobca garantoval bezpečnosť použitia a to by, samozrejme, bolo tak či tak, taktiež vylepšenie v našom právnom poriadku. Takže ešte raz veľmi pekne ďakujem a ja len dúfam, že sa nám podarí nastaviť tento systém tak, aby núdzni ľudia v našej krajine mohli dostávať túto pomoc cez charitatívne organizácie.
Taraba, Tomáš, poslanec NR SR (2023-06-16):
Teraz by sme išli.
Paška, Pavol, predseda NR SR (2014-11-09):
Páni poslanci, poprosím vás, poďme ďalej, je tu program, o ktorom treba rokovať. Máte ešte možnosť sa prihlásiť po tom, ako samozrejme vystúpia ešte poslanci, ktorí sú písomne prihlásení, ústne. Takže poprosím vás, aby sme pokračovali. Pán poslanec Abrhan? Pán poslanec Matovič, pardon, ospravedlňujem sa. Dokončte, pán poslanec Matovič. Počul som, že z vlastných peňazí chcete. Samozrejme, z vlastných peňazí si môžete kúpiť, čo len chcete. Nemusíme o tom hlasovať. Pán poslanec Abrhan.
Kuffa, Štefan, poslanec NR SR (2014-06-25):
Ďakujem za slovo. Ja len krátko. Áno, aj tento rozmer reklamy a inzercie, ktorý tuná je a zavádza našich občanov, toto je naozaj veľmi vážny fenomén, ale patrí to tiež k našej gramotnosti aj, aj tento rozmer. Treba na tomto poli naozaj veľmi veľa robiť a to je aj tak, pán kolega, že aj ty si naletel cez ten mobilný telefón. A rovnako aj na tom internete dnes tie zavádzajúce reklamy, to je úplne hrozné, človek sa nevie toho zbaviť. Prichádza ti účet za 6,60; ale pravidelne mesačne. A keď máš takých sto, no tak máš z toho biznis. Áno. A jedna vec ďalšia, na ktorú si poukázal, sú to mladí ľudia. Áno, sú to domováci zväčša a tí začínajú vlastne štart do života. To je tak, že majú na krku exekútora, ešte nestihli začať žiť a už majú na krku dlžoby. Takýmto mladým ľuďom veľmi ťažko sa začína a prepadajú v sociálnej sieti, v sociálnom systéme a už hneď v rannom veku. Majú problém založiť si svoju rodinu, oženiť sa, vydať sa a takisto rovnako aj so zamestnaním, lebo akonáhle sa zamestnajú, tak majú v podstate tých exekútorov na krku. Áno, aj týmto spôsobom sa vytvára priestor na čiernu prácu a čierne zamestnávanie, lebo ak chcú žiť, tak hľadajú v podstate únik pred exekúciami a na druhej strane hľadajú si tú prácu alebo príjem na tom čiernom trhu, resp. potom je to sprevádzané tou kriminálnou činnosťou. Aj nad touto vecou sa treba zamyslieť a súvisí to naozaj aj s tou edukáciou aj v týchto detských domovoch. Ďakujem.
P. Hrušovský, predseda NR SR: (2002-12-11):
(Hlasovanie.) 145 prítomných, 66 za návrh, 33 proti, 44 sa zdržalo, 2 nehlasovali. Návrh sme neschválili.
K. Tóthová, poslankyňa: (2007-01-31):
Po prvé k pozmeňujúcim návrhom. Veď včera vlastne vládna koalícia uznala a posunula hlasovanie, keďže ste mali pripomienku. Pani kolegyňa, pozrite si stenografické záznamy, kde som viackrát vystúpila, dokonca trikrát som verejne vyhlásila, že odmietam hlasovať o príslušnom návrhu zákona, keďže v poslednej chvíli sa dali obsiahle doplňujúce návrhy, ktoré nebolo možné posúdiť, a je to v stenozáznamoch. Viackrát som fakticky protestovala proti pozmeňovákom, dokonca som uviedla, že jeden pán poslanec, nebudem menovať, ho prednášal, najala by som si ho na uspávanie svojich vnúčat, pretože absolútne nebolo možné rozoznať, o čom hovorí. Pani poslankyňa, vy ste tu neboli? Ďalej. Viackrát som vystúpila s právnymi pripomienkami a vyzvala som, aby ste reagovali, a hrach na stenu bolo prirovnanie. Vôbec ste nereagovali. Dokonca keď sa uvádzal kompetenčný zákon, k nemu som mala hodinu pripomienok a vtedajší pán podpredseda Bugár išiel k novinárom a povedal, no neviem, kedy budeme hlasovať, lebo tu sa zdržuje, Tóthová tu už hodinu rozpráva. Nikto nereagoval, ale dodatočne sa zistilo, že... (Prerušenie vystúpenia časomierou.)
Pfundtner, Edita, poslankyňa NR SR (2011-10-11):
Ďakujem. Ja som rada, že pán podpredseda vlády nás opätovne upozornil na našu zodpovednosť. Vidím tu, žiaľ, nezodpovednú hru s dôveryhodnosťou Slovenska za príliš vysokú cenu. Predbiehame sa tu v strašení o následkoch podpory alebo nepodpory eurovalu. Predseda Národnej rady pán Sulík je vo väčšej výhode, silnému argumentu možnej straty peňazí v gréckych rukách alebo zahraničných bánk totiž rozumie aj ten, kto nevie čítať a písať. Ale uvedomme si, že aj prípadné odmietnutie eurovalu je o peniazoch a možno omnoho väčších, než o akých pán predseda parlamentu hovoril. Ja rozumiem argumentom kolegov, ktorí spochybňovali nedodržiavanie pravidiel a upozorňovali na ich flagrantné nerešpektovanie, ba priam ignorovanie. Pripúšťam, že Slovenská republika pri vstupe do eurozóny mala možno inde tú štartovaciu čiaru ako iné krajiny. Áno, nedisponovali sme takou dôverou ako iné krajiny, ktoré sa stali členmi eurozóny bez väčšej kontroly. Chceli sme však byť medzi týmito krajinami a so všetkým, čo k tomu patrí. Áno, aj za cenu určitých rizík. Dali sme na to slovo a toto slovo nás zaväzuje. A teraz máme toto naše úsilie len tak zahodiť? Od daného slova, podľa mňa, nás nemôže oslobodiť ani porušenie pravidiel zo strany jedného člena tejto eurozóny. Ak to urobíme, tak spochybňujeme aj naše členstvo v tejto zóne. Obávam sa, že napriek všetkej láske pána ministra zahraničných vecí k svojej práci, pána Dzurindu, po dnešnom rokovaní pán minister bude musieť veľmi veľa presčasovať na vylepšenie našej medzinárodnej pozície, znovuzískanie dôveryhodnosti a vážnosti nášho slova. Ďakujem.
Laurenčík, Milan, podpredseda NR SR (2020-04-07):
Pán poslanec Svrček.
Laurenčík, Milan, podpredseda NR SR (2022-03-15):
Ďakujem. Neboli faktické poznámky na vašu rozpravu, preto vyhlasujem rozpravu za skončenú. A chcem sa spýtať, či chce k rozprave zaujať stanovisko pán minister ako navrhovateľ? Nechce. Pani spravodajkyňa, vás by som poprosil, keby ste oznámila, kedy budeme hlasovať o tomto návrhu zákona.
Bugár, Béla, podpredseda NR SR (2016-10-27):
Ďakujem pekne. Ak dovolíte, teda budeme pokračovať v prvom čítaní o návrhu poslancov Eriky Jurinovej, Gábora Grendela, Soni Gaborčákovej, Silvie Shazhad, Anny Verešovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia, tlač 275. Dávam teraz slovo pani poslankyni Jurinovej, aby návrh zákona uviedla. A zároveň, vážené panie poslankyne, páni poslanci, prosím o väčší kľud v rokovacej sále. Pani poslankyňa, ešte chvíľku počkajte, kým sa páni poslanci ukľudnia. Dnes sú nejakí rozkokošení. Páni poslanci, prosím vás o väčší kľud! Pani poslankyňa Jurinová, nech sa páči, máte slovo. (Rokovanie o návrhu poslancov Národnej rady Slovenskej republiky Eriky Jurinovej, Gábora Grendela, Soni Gaborčákovej, Silvie Shahzad, Anny Verešovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 275.)
Laššáková, Jana, podpredsedníčka NR SR (2015-10-02):
Príjemné dobré ráno. Vážené panie poslankyne, páni poslanci, otváram jedenásty rokovací deň 54. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Miroslav Beblavý, Martin Fedor, Pavol Frešo, Monika Gibalová, Ján Hudacký, Eva Hufková, Igor Choma, Igor Matovič, Jozef Mihál, Ivan Mikloš, Viliam Novotný, Peter Pollák, Richard Raši, Bibiana Riapošová. O ospravedlnenie neúčasti z dôvodu práceneschopnosti požiadal poslanec Dušan Čaplovič. Mali by sme pristúpiť k prvému čítaniu o návrhu poslanca Viliama Novotného na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony. Návrh zákona je uverejnený ako tlač 1665, návrh na jeho pridelenie na prerokovanie výborom je v rozhodnutí č. 1679. Pán poslanec Novotný je ospravedlnený z dnešného rokovania, požiadal, aby sme tento jeho návrh zákona dali na koniec schôdze. Aspoň tak to tu mám poznačené. Ďalším bodom programu je prvé čítanie o návrhu poslancov Janky Šípošovej, Eriky Jurinovej, Miroslava Kadúca a Evy Horváthovej na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony. Návrh zákona má parlamentnú tlač 1667, návrh na jeho pridelenie na prerokovanie výborom je v rozhodnutí č. 1681. Dávam slovo poslankyni Janke Šípošovej, aby návrh zákona uviedla. Nech sa páči, pani poslankyňa. A spravodajcom... Pani poslankyňa Pfundtner budete spravodajkyňa? (Reakcia z pléna.) Lebo tu je to trikrát prepisované, takže dobre. Nech sa páči, pani navrhovateľka. (Rokovanie o návrhu poslancov Národnej rady Slovenskej republiky Janky Šípošovej, Eriky Jurinovej, Miroslava Kadúca a Evy Horváthovej na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 1667.)
P. Paška, predseda NR SR: (2007-10-23):
(Hlasovanie.) 136 prítomných, 72 za, 33 proti, 13 sa zdržalo, 18 nehlasovalo. Konštatujem, že sme procedurálny návrh pani poslankyne Tóthovej schválili a budeme hlasovať, tak ako predniesla v návrhoch o zákone č. 527 neskôr. Takže budeme teraz pokračovať v rokovaní 14. schôdze hlasovaním v druhom čítaní o vládnom návrhu zákona, ktorým sa mení a dopĺňa zákon č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov, je to tlač 378. Pani Jana Laššáková uvedie hlasovanie.
B. Bugár, podpredseda NR SR: (2004-05-12):
(Hlasovanie.) Prítomných 130 poslancov, za návrh 121, proti 2,  hlasovania sa zdržali 7. Konštatujem, že sme určili výbory, gestorský výbor, ako aj lehoty výborom na prerokovanie tohto návrhu v druhom čítaní. Budeme pokračovať hlasovaním o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a o zmene a doplnení niektorých zákonov (tlač 662). Pani poslankyňa Laššáková, ste spoločnou spravodajkyňou, takže, nech sa páči, môžete uvádzať jednotlivé hlasovania.
Laššáková, Jana, podpredsedníčka NR SR (2013-06-21):
Prosím, prezentujme sa a hlasujeme. (Hlasovanie.) Prítomných 129 poslancov, za návrh hlasovalo 116 poslancov, proti nebol žiaden, zdržalo sa 13 poslancov. Konštatujem, že sme schválili návrhy v spoločnej správe. Nech sa páči, pán spravodajca, uveďte ďalší návrh.
P. Šimko, prezident Prezídia Fondu národného majetku SR: (2009-06-24):
Vážené dámy a páni, predmetom predkladaného materiálu je ročná účtovná závierka Fondu národného majetku za rok 2008, ktorú zákon o podmienkach prevodu majetku štátu na iné osoby č. 92/1991 Zb. v zmysle § 32 ods. 3 po prerokovaní vo vláde stanovuje Fondu národného majetku predložiť ju na schválenie Národnej rade Slovenskej republiky. Predkladaná účtovná závierka je riadna individuálna účtovná závierka za rok 2008, teda za obdobie 1. 1. do 31. 12. 2008 a bola spracovaná podľa slovenských právnych predpisov. Účtovná závierka fondu vyjadruje finančnú situáciu k poslednému decembru roku 2008 a výsledky činnosti Fondu národného majetku za minulý rok. Účtovnú závierku, ktorú máte k dispozícii, tvorí súvaha fondu, výkazotvorby a použití majetku, výkaz o nákladoch na správnu činnosť fondu a poznámky k účtovným výkazom. Uvedené výkazy sú súčasťou predloženého materiálu. Ročnú účtovnú závierku, ktorá tu už bola citovaná, overila na základe výberového konania audítorská spoločnosť Ing. Ondreja Boržíka, PhD. Predkladaná ročná účtovná závierka bola prerokovaná výkonným výborom, Prezídiom  a Dozornou radou Fondu národného majetku a 13. mája bola prerokovaná vo vláde Slovenskej republiky. Všetky tieto orgány odporučili účtovnú závierku Fondu národného majetku prijať bez pripomienok.
Bugár, Béla, podpredseda NR SR (2017-05-16):
Nech sa páči, prezentujme sa a hlasujme. (Hlasovanie.) Prítomných 140 poslancov, za návrh 137, 3 sa zdržali. Konštatujem, že návrh sme schválili. Budeme pokračovať hlasovaním v prvom čítaní o návrhu poslanca Danka, Bernaťáka a Jančulu, Ridoška a Tittela na vydanie zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice (tlač 528). Pán poslanec Radovan Baláž, ako spravodajca máte slovo. (Hlasovanie o návrhu poslancov Národnej rady Slovenskej republiky Andreja Danka, Tibora Bernaťáka, Tibora Jančulu, Jaroslava Ridoška a Dušana Tittela na vydanie zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov , tlač 528.)
Hrnčiar, Andrej, podpredseda NR SR (2019-10-17):
Môžete. Nech sa páči.
Mihalik, Marcel, poslanec NR SR (2022-09-27):
Ďakujem za slovo. Vážený pán predsedajúci, vážený pán minister, kolegovia, kolegyne, dovoľte, aby som predniesol správu Výboru Národnej rady Slovenskej republiky pre obranu a bezpečnosť o výsledku prerokovania návrhu na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Švédskeho kráľovstva (tlač 1087). Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Švédskeho kráľovstva (tlač 1087) podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 1136 z 15. augusta 2022 pridelil návrh na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Švédskeho kráľovstva (tlač 1087) na prerokovanie Výboru Národnej rady pre obranu a bezpečnosť a Zahraničnému výboru Národnej rady Slovenskej republiky. Zahraničný výbor Národnej rady Slovenskej republiky o predmetnom návrhu nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Výbor Národnej rady Slovenskej republiky pre obranu a bezpečnosť prerokoval návrh na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Švédskeho kráľovstva (tlač 1087) v určenej lehote a odporučil Národnej rade Slovenskej republiky na základe čl. 86 písm. d) Ústavy Slovenskej republiky vysloviť súhlas s Protokolom k Severoatlantickej zmluve o pristúpení Švédskeho kráľovstva. Prílohou tejto správy je návrh na uznesenie Národnej rady Slovenskej republiky. Ďakujem, pán predsedajúci, skončil som, otvorte, prosím, rozpravu.
P. Hrušovský, podpredseda NR SR: (2001-10-23):
Páni poslanci, dávam takýto návrh. (Hlasy z pléna.) Politické grémium, ktoré rokovalo dnes, viac-menej prijalo súhlasné odporúčanie, aby sme vzhľadom ešte na (ruch v sále) počet bodov programu 52. schôdze neprerokovaných, sme organizovali zasadnutie tak, že budeme pokračovať aj po 21.00 hodine. Keďže ale sme... po 19.00 hodine do 21.00 hodiny, keďže sme ale neprijali uznesenie hlasovaním, ja som sa pokúsil len o dohodu v tomto bode programu. (Hlasy zo sály.) Pani poslankyňa, choďte vy von, lebo vy nesúhlasíte. Ostatní vaši kolegovia súhlasia. Takže prosím, aby sa poslanecký klub HZDS zjednotil. Pán poslanec Tatár, nech sa páči. (Ruch v sále.) P. Tatár, poslanec: Vážený pán predsedajúci, vážení páni ministri, vážené dámy, vážení páni...
Pleštinská, Zita, poslankyňa NR SR (2021-05-03):
Ďakujem, pán predsedajúci. Pani kolegyňa Sulanová, som rada, že ste otvorili túto tému. Ochrane spotrebiteľa som sa venovala aj na pôde Európskeho parlamentu, som bola vo výbore pre vnútorný trh a ochranu spotrebiteľa a ono skutočne, keď sa hovorí o právach spotrebiteľa, platí vo všeobecnosti príslovie náš zákazník, náš pán. Bohužiaľ, existuje mnoho predajcov, ktorí ochranu práv neustále porušujú a nerešpektujú. Porušujú tým zákony a pravidlá predaja na Slovensku. Spotrebiteľská výchova, Spotreba pre život je napríklad súťaž, ktorá sa organizuje v Starej Ľubovni, a v krajine lietajúceho mnícha Cypriána sa stretajú žiaci, učitelia a zástupcovia spotrebiteľských združení zo Slovenskej republiky a Českej republiky, aby tak slávnostne vyhodnocovali súťaž Spotrebiteľská výchova žiakov – Spotreba pre život, ktorú organizuje Asociácia spotrebiteľských subjektov Slovenska s podporou Ministerstva školstva, vedy a športu Slovenskej republiky (pozn. red.: správne „Ministerstva školstva, vedy, výskumu a športu Slovenskej republiky“) pre žiakov základných a stredných škôl. Budem s vami, samozrejme, bojovať, aby sa aj táto téma dostala do možno pozornosti programového vyhlásenia vlády, a verím, že ju bude podporovať aj ministerstvo školstva. Ďakujem pekne.
Zemanová, Anna, poslankyňa NR SR (2017-05-10):
Ďakujem pekne za slovo. Vzhľadom na to, že vlastne už v spoločnej správe sa viacero tých mojich podnetov objavilo, tak aj v tej podobe, ako je vládny návrh predložený, tak je pre nás akceptovateľný, lebo sa odstránili niektoré zásadné veci, ktoré boli proste takým tým KO, že nebudeme hlasovať. Ale tým, že hlavne ten dodávateľ pitnej vody sa vyriešil, to bola taká zásadná vec, aj upravili sa tie spoločenstvá vlastníkov. No a táto otázka, ja budem rada, keď sa to dostane do zákona, avšak aj keď bude výsledkom stretnutie na výbore, kde sa veci preberú, kde sa ujasnia kompetencie, kde pán minister v rozhovore pred tým proste má snahu tú situáciu vyjasniť, hľadať riešenie, ak to začne fungovať na základe existujúcej legislatívy, tak sa dosiahol cieľ, pretože pre mňa je cieľ, aby Úrad verejného zdravotníctva aj proaktívne v týchto oblastiach konal a nečakalo sa až na to, že bude identifikované nejaké hromadné poškodenie zdravia a potom sa bude hľadať, aha, však vlastne my tu máme chemicky znečistenú vodu a ľudia si myslia, že pijú pitnú vodu. Pretože naozaj, keď to robí jeden aj druhý, robia to všetci a vlastne nikto. Tomuto treba zabrániť. A ďakujem, keď si nájdeme ten, že zadefinujeme si ten cieľ, čo chceme dosiahnuť, ak sa dosiahne takouto formou, budem rada, ak sa ukáže, že potvrdia moje slová, tak verím, že keď prídem následne s poslaneckým návrhom, že takýto poslanecký návrh potom bude prijatý, ak sa zadefinuje, že naozaj tá legislatívna zmena bola potrebná. Ale bola by som radšej, keby, samozrejme, ste akceptovali moje návrhy a bola už schválená v rámci tohto čítania. Ďakujem vám pekne.
P. Paška, predseda NR SR: (2006-08-02):
Pán poslanec Halecký.
Blanár, Juraj, podpredseda NR SR (2020-12-08):
S procedurálnym návrhom pán poslanec Marian Kotleba, nech sa páči.
Hrnčiar, Andrej, podpredseda NR SR (2018-06-19):
Prosím, prezentujme sa a hlasujme. (Hlasovanie.) Prítomných 141, za 65, proti 26, zdržalo sa 50. Konštatujem, že sme tento návrh neschválili. Nasleduje hlasovanie v prvom čítaní o návrhu poslancov Rajtára, Dostála, Baránika, Blahovej a Osuského na vydanie zákona, ktorým sa mení Trestný zákon, tlač 1035, bod 53 schváleného programu. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Jánovi Maroszovi, aby hlasovanie uviedol. (Hlasovanie o návrhu poslancov Národnej rady Slovenskej republiky Jozefa Rajtára, Ondreja Dostála, Alojza Baránika, Natálie Blahovej a Petra Osuského na vydanie zákona, ktorým sa mení zákon č. 300/2005 Z. z. Trestný zákon v znení neskorších predpisov a ktorým sa mení zákon č. 301/2005 Z. z. Trestný poriadok v znení neskorších predpisov , tlač 1035.)
B. Bugár, podpredseda NR SR: (2001-11-29):
J. Halušková, poslankyňa: Ďakujem pekne, pán minister. Vítam aspoň tú možnosť, že je tam určitá výnimka, len mám také obavy, že v súčasnosti, keď je situácia v zdravotných poisťovniach taká, aká je, či žiadosti rodičov nachádzajú nejakú podporu. Neviem momentálne povedať, či je to jednoducho rešpektované, lebo povedzme si pravdu, že tie detičky a celé rodiny sú poškodené tým, že jednoducho túto chorobu majú. Veď je to niečo strašné. Skutočne by som bola rada, aby sa im pomohlo aspoň touto cestou. Ďakujem.
Števulová, Zuzana, poslankyňa NR SR (2024-02-01):
Pán Hlina, mne sa veľmi páči, že tento týždeň to vy skúšate s tým apelom na vládnu koalíciu. Ja som minulý týždeň s Wittgensteinom vôbec neuspela, tak držím vám palce a tentoraz sa to možno podarí. Ale úprimne, po včerajšom ľudskoprávnom výbore som dosť skeptická, pretože to, že príde pán Marek Para, advokát aj Kočnera aj Bödöra obhajovať novelu Trestného zákona a Trestného poriadku do ľudskoprávneho výboru ako zaujatý advokát, ktorý bude mať priamy prospech z toho, ak tieto ustanovenia niekedy nadobudnú účinnosť, to by som si kedysi ani v najhoršom sne nevedela predstaviť. A žiaľ, v takejto realite dnes žijeme. Takže máme tu situáciu, kedy táto novela napriek všetkým tým rečiam je jednoznačne na strane obvinených, na strane ich advokátov a napriek tomu, že hovoria, ako sa snažia zavádzať restoratívnu justíciu a posilňovať práva obetí, tak o tých vôbec nikde nič nepočujeme a ich zástupcovia sa na výbory ani nedostávajú, ani nevieme, že čo si vlastne o takejto ochrane páchateľov, v prospech ktorých bude môcť byť použitý aj nezákonne získaný dôkaz, ako je to súčasťou tejto novely, čomu sme sa ešte nestihli venovať, lebo všetku našu pozornosť momentálne získavajú tie trestné sadzby a premlčania. Takže keď žijeme v takejto situácii, kde jednoznačne jedna záujmová skupina získala moc v krajine a pre seba si napísala aj novelu Trestného zákona, aj Trestného poriadku, tak sa, žiaľ, bojím, že nielenže práva obetí, ale ani verený záujem, ani váš apel na tú koalíciu asi nepomôže, žiaľ. Ale super ste sa snažili.
Číž, Miroslav, podpredseda NR SR (2015-11-25):
S reakciou predseda parlamentu pán Pellegrini.
M. Číž, podpredseda NR SR: (2007-05-15):
Pristúpime k hlasovaniu. Ešte predtým požiadal o slovo podpredseda Národnej rady pán poslanec Hort.
Ďuriš Nicholsonová, Lucia, podpredsedníčka NR SR (2019-03-28):
Pán poslanec Heger teraz vystúpi v rozprave.
Suja, Miroslav, poslanec NR SR (2023-05-10):
Jožko alebo pán Pročko, mne nevadí, že ste postihnutý, ako si tvrdil, mne vadí, že postihnutý predkladá zákon, o ktorom nič nevie, a to je veľký rozdiel. Vďaka tomuto zákonu budú poľovať len oligarchovia. Vďaka tomuto zákonu budú poľovať len oligarchovia, ktorí dokážu zaplatiť škody spôsobené zverou. A tým je to vyjasnené. To znamená, že vôbec žiadne ľudové poľovníctvo sa nebude konať. Budú voľné revíry a budú si môcť tí, čo majú peniaze, kúpiť si, čo chcú. Lebo obyčajní ľudia si to nebudú môcť dovoliť. A ešte jedna otázka alebo odpoveď pre tých, čo nechápu alebo sú postihnutí, mohol by som povedať, ale nepoviem, nie som členom žiadneho poľovného združenia ani si nekupujem žiaden odstrel. Takže ja nelobujem za žiadnu komoru ani za nič, ani za združenia. Nie som členom žiadneho poľovného združenia ani si nekupujem odstrel. Dúfam, že toto už pochopili aj tí postihnutí, alebo ten jeden hlavne, čo predkladá ten zákon.
Laššáková Jana, podpredsedníčka NR SR (2012-09-27):
Pán poslanec.